Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tihendavad kuritahtlikke katseid
Lõuna-Iisraeli asulate terroriseerimiseks.
Jeruusalemma vanalinnas, ühe Templimäele viiva värava juures
toimus taas terrorirünnak.
Iisraeli-AÜE rahulepingu salaklausel
võib tähendada USA 5. põlvkonna F-35 hävitajate müüki
Araabia Ühendemiraatidele.
Palestiinlastest islamistid tihendavad kuritahtlikke katseid
Lõuna-Iisraeli asulate terroriseerimiseks.
Hamasi hallatavast Gazast
saadeti Iisraeli suunas kümneid lõhkeainetega õhupalle,
mis tekitasid mitmes kohas kokku üle 30 põlengu,
sh ühe Sderoti lasteaia hoovis.
Õnneks ei saanud keegi viga, kuid lasteaed sai tõsiselt kannatada.
Lisaks plahvatas mitme asula lähedal mitu isetehtud lõhkeseadeldist.
Politsei sapöörid saadeti tegelema maandunud lõhkekehaga
ka Shikmimi farmi, endise peaministri Ariel Sharoni residentsi lähistel.
Politsei esindaja sõnul
leitakse Iisraeli territooriumil iga päev keskmiselt 20 lõhkekeha.
Lõunas jätkavad maandumist Gazast saabuvad kahtlased objektid,
sh nende külge kinnitatud lõhkekehad.
Sderotis maandus lasteaia lähedal kahtlane seadeldis.
Piirkond tühjendati ja kohale saabusid politsei pommieksperdid.
Lõunas jätkub kõrgendatud julgeolekuvalmidus
ja üksused reageerivad pidevalt rohkem kui 20-le kahtlasele objektile,
mis pea iga päev lõunas maanduvad.
Vastuseks Gazast lähtuvale terrorile pommitasid Iisraeli Õhujõud Gazas
seitsmendat päeva järjest Hamasi sõjarajatisi.
IDF esinduse teatel sihtisid Iisraeli hävitajad
Hamasi maaalust infrastruktuuri.
Lisaks korrati, et IDF jätkab vastavalt vajadusele tegevust
rünnakukatsete vastu iisraellaste või riigi suveräänsuse vastu,
ning toonitati, sektorist lähtuva terrori eest vastutab ainsana Hamas.
Gaza allikate teatel
edastas Hamas kohtumisel visiteeriva Egiptuse luuredelegatsiooniga
Iisraelile rea nõudmisi:
tõsta Iisraeli töölubade arvu gazalastele 100 000ni;
laiendada Gaza kalastustsooni Vahemeres;
hoida Kerem Shalomi kaubapiiripunkt pidevalt avatud;
ja gazalastele miljoneid annetanud Qatarilt
nõuti summa kahekordistamist.
Luureallikate teatel oli kohtumine
Hamasi ja Egiptuse esinduste vahel pingeline,
kuna islamirühmitus on lubanud jätkata terroritegevust Iisraeli vastu,
kuni täidetakse kõik nende nõudmised.
Jeruusalemmas toimus eile õhtul terrorirünnak
ühe Templimäele viiva värava juures.
TV7 sai rünnaku kohta video,
kus näeb palestiinlast, nuga käes, Huta värava poole kõndimas.
Kui ta värava politseipunkti jõudis, ründas ta piiripolitseinikku,
kes reageeris ründaja neutraliseerimisega.
Täna, kella 20.40 paiku, saabus terrorist Huta värava juurde,
mis on üks Templimäele viivaid väravaid.
Ta pussitas Templimäe sissepääsule paigutatud piiripolitseinikku.
Ta püüdis rünnata ka teisi.
Huta väravas asunud ohvitserid reageerisid kiirelt ja otsustavalt
ning neutraliseerisid terroristi, mis lõpetas koheselt ohu.
Iisraeli piiripolitseinik sai keskmiseid vigastusi
ja toimetati Hadassah' haiglasse.
Lisaks sai kildudest kergelt viga üks mööduja.
Kõndisime värava poole.
Nägin äkki tulistamist ja tahtsin tütrega ära joosta,
kuid ei leidnud tütart. Tundsin, et midagi tabas mind.
Ei teadnud, kas kuul. Ei tea, kust see tuli.
Rünnak toimus pingete haripunktis,
kus palestiinlased on ilmselt pahased
AÜE kavatsuse peale juudiriigiga suhted normaliseerida.
Mõõdukaks peetav palestiinlaste peaminister M. Shtayyeh
mõistis hukka rahuleppe Iisraeli ja AÜE vahel.
Ameeriklaste, iisraellaste ja Emiraatide teade
suhete normaliseerimisest Emiraatide ja okupatsiooniriigi vahel
on vastuvõetamatu
ja nii on ka palvetamine al-Aqsal (Templimäel) Iisraeli suveräänsuse all.
Ründaja Iisrael on araablaste ühine vaenlane.
Palestiinlaste juhtkonna retoorika Iisraeli-AÜE rahuleppe vastu
õhutab rahutusi PO tänavail.
Mitmes kohas Läänekaldal ja Gazas
on toimunud proteste AÜE vastu.
Seoses juhtumitega, kus on põletatud Emiraatide lippe
ja postereid, mis kujutavad kroonprints Bin Zayedi reeturina,
edastas üks Iisraeli seadusandja palestiinlastele kriitilise nõuande.
Meie palestiinlastest vendadele tahan veidi vennalikku nõu anda.
Emiraatide kodanikud
erinevad iisraellastest ja ameeriklastest.
Olete harjunud iga hommik meie lippe põletama
ja pärastlõunal meilt abi paluma.
Emiraatlased on teistsugused.
See on väärikas araabia rahvas. Nad ei unusta.
Teie Emiraatides elavad vennad
visatakse teie hoiakute tõttu välja.
Mõelge kordki loogiliselt, või vähemalt mõelge.
Iisraeli asepeaminister ja kaitseminister Benny Gantz
kiitis pressikonverentsil rahulepet AÜEga.
See on tähtis leping, millel on suur potentsiaal
regionaalsele arengule, mida Iisrael siiralt igatseb.
Ta kinnitas siiski, et rahulepe araabiariigiga
ei tohiks tulla Iisraeli julgeolekuhuvide arvelt.
Eelnevalt selgus, et rahulepingus otsustavaks olnud salaklausel
tühistab põhimõtteliselt Iisraeli kauase vastuseisu
USA strateegiliste relvade müümisele teistesse regiooni riikidesse.
Seni on USA tavaliselt hoidunud regiooni võimutasakaalu kõigutamast,
et tagada Iisraeli sõjaline paremus. Nüüd on klausel viinud USA plaanini
müüa Araabia Ühendemiraatidele 5. põlvkonna F-35 hävitajaid.
See on tüliõunaks Iisraeli kaitseaparaadi ladvikus,
keda rahuleppest ei teavitatud.
Ütlen, et me ei saa võtta kaitsealaseid riske.
Sellele vaatamata kordan, et peame seda lepingut edendama.
Räägin AÜE kaitseministriga,
nagu Gabi (välisminister) rääkis AÜE välisministriga.
Toetame selle valitsuse jõupingutusi,
kuid tagame samas põhjalikult,
et kaitstakse Iisraeli julgeolekuhuve.
On võimalik teha rahu ja olla samas kaitses vastutustundlik.
F-35 on maailma arenenuim operatiivlennuk.
Iisraelile pole kasulik, kui see eksisteerib ka mujal Lähis-Idas.
Kuid see pole õige koht sellest rääkimiseks.
Peame rääkima AÜE ja ameeriklastega,
tagamaks, et meie julgeolekuhuvid on kaitstud.
Mitte üldiste avalduste vormis, vaid konkreetsetel aruteludel.
Lisaks mainis Gantz olukorda
riigi lõunapiiril Gaza sektoriga.
Oleme valmis ja valvel kõigil rinnetel -
põhjas, riigi keskosas ja lõunas.
Hamas mängib tulega.
Tagan, et see tuli pöördub nende endi vastu.
See valem peab kohe lõppema.
Vastuseks küsimusele olukorra kohta Iisraeli põhjarindel
hoiatas kaitseminister juudiriigi vaenlasi.
Oleme põhjas valvel ja valmis.
Ma ei aktsepteeri Iisraeli sõdurite vigastamist
ega aktsepteeri ka operatsioonide lõpetamist Liibanonis ja Süürias.
Seni on see olnud vajalik Iisraeli julgeoleku tagamiseks.
Me pole huvitatud põhjarindel muust kui oma julgeoleku säilitamisest.
Kaitseme oma julgeolekuhuve operatiivtegevusega.
Ja kui keegi teeb viga IDF sõdurile, saab ta tõsiselt viga teiselt poolt.
Liibanoni tabas Beiruti sadamas väga tõsine sündmus.
Kahjuks tabavad neid sarnased juhtumid mujalgi,
sest Hezbollah'l on rakette kogu riigis.
Samas majas on ruumid rakettidele ja ka külalistetoad.
Aga kui rakett plahvatab? Kas külalised joovad teed edasi?
On selge, et õnnetus kordub.
Loodan, et nad ei heida mulle kinnast, kuid olen valmis.
Aitäh vaatamast!
TV7 algatuse osana julgustan teid ühinema Jeruusalemma tiimiga
ning palvetama taas rahu ja päästet Filipiinidele.
Palvetage jätkuvalt rahu ja päästet ka Jeruusalemmale ja Iisraelile
ning kõigi eest, keda koroonaviirus
ja selle majandustagajärjed maailmas puudutanud on.
Tänan kõiki, kes meid palves hoiavad
ja toetajaid, kes aitavad TV7-l Jeruusalemmast saateid toota.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri